CELEX: 22017D1872
Language: mt
Date: 2016-03-18 00:00:00
Title: Deċiżjoni tal-Kumitat Konġunt taż-ŻEE Nru 42/2016 tat-18 ta' Marzu 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/1872]

19.10.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 270/3
               
            DEĊIŻJONI TAL-KUMITAT KONĠUNT TAŻ-ŻEE
      Nru 42/2016
      tat-18 ta' Marzu 2016
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2017/1872]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) 2015/1399 tas-17 ta' Awwissu 2015 dwar iċ-ċaħda ta' awtorizzazzjoni tal-preparazzjoni ta' Bacillus toyonensis (NCIMB 14858T) (li qabel kien magħruf bħala Bacillus cereus var. toyoi NCIMB 40112/CNCM I-1012) bħala adittiv mal-għalf għall-bhejjem tal-ifrat tas-simna, għall-fniek tas-simna, għat-tiġieġ tas-simna, għall-qżieqeż (miftuma), għall-ħnieżer tas-simna, għall-ifħla għat-tnissil u għall-għoġġiela għat-trobbija u r-revoka tal-awtorizzazzjonijiet tal-preparazzjoni ta' Bacillus cereus var. toyoi (NCIMB 40112/CNCM I-1012) bħala adittiv mal-għalf għad-dundjani tas-simna u fenkiet għat-tnissil, li jemenda r-Regolament (KE) Nru 256/2002, (KE) Nru 1453/2004, (KE) Nru 255/2005 u (KE) Nru 1200/2005 u li jħassar ir-Regolamenti (KE) Nru 166/2008, (KE) Nru 378/2009 u r-Regolament ta' Implimentazzjoni (UE) Nru 288/2013 (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Implimentazzjoni (UE) 2015/1399 jirrevoka r-Regolamenti tal-Kummissjoni (KE) Nru 166/2008 (2) u (KE) Nru 378/2009 (3) u r-Regolament tal-Kummissjoni (KE) Nru 288/2013 (4), li huma inkorporati fil-Ftehim ŻEE u li konsegwentement għandhom jiġu revokati skont il-Ftehim ŻEE.
               
            
                  (3)
               
               
                  Din id-Deċiżjoni tikkonċerna l-leġiżlazzjoni dwar l-għalf. Il-leġiżlazzjoni li tirrigwarda l-għalf ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fil-prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
               
            
                  (4)
               
               
                  Għalhekk, l-Anness I tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu II tal-Anness I tal-Ftehim ŻEE jiġi emendat kif ġej:
      
                  1.
               
               
                  L-inċiż segwenti jiżdied fil-punti 1z (ir-Regolament tal-Kummissjoni (KE) Nru 256/2002), 1zzf (Ir-Regolament tal-Kummissjoni (KE) Nru 255/2005) u 1zzm (ir-Regolament tal-Kummissjoni (KE) Nru 1200/2005):
                  
                              “—
                           
                           
                              
                                 32015 R 1399: Ir-Regolament ta' Implimentazjoni tal-Kummissjoni (UE) 2015/1399 tas-17 ta' Awwissu 2015 (ĠU L 217, 18.8.2015, p. 1).”
                           
                        
            
                  2.
               
               
                  Li ġej jiżdied fil-punt 1zw (ir-Regolament tal-Kummissjoni (KE) Nru 1453/2004):
                  “, kif emendat bi:
                  
                              —
                           
                           
                              
                                 32015 R 1399: Ir-Regolament ta' Implimentazjoni tal-Kummissjoni (UE) 2015/1399 tas-17 ta' Awwissu 2015 (ĠU L 217, 18.8.2015, p. 1).”
                           
                        
            
                  3.
               
               
                  Il-punt segwenti jiddaħħal wara l-punt 152 (ir-Regolament ta' Implimentazzjoni tal-Kummissjoni (UE) 2015/1490):
                  
                              “153.
                           
                           
                              
                                 32015 R 1399: Ir-Regolament ta' Implimentazzjoni tal-Kummissjoni (UE) 2015/1399 tas-17 ta' Awwissu 2015 dwar iċ-ċaħda ta' awtorizzazzjoni tal-preparazzjoni ta' Bacillus toyonensis (NCIMB 14858T) (li qabel kien magħruf bħala Bacillus cereus var. toyoi NCIMB 40112/CNCM I-1012) bħala adittiv mal-għalf għall-bhejjem tal-ifrat tas-simna, għall-fniek tas-simna, għat-tiġieġ tas-simna, għall-qżieqeż (miftuma), għall-ħnieżer tas-simna, għall-ifħla għat-tnissil u għall-għoġġiela għat-trobbija u r-revoka tal-awtorizzazzjonijiet tal-preparazzjoni ta' Bacillus cereus var. toyoi (NCIMB 40112/CNCM I-1012) bħala adittiv mal-għalf għad-dundjani tas-simna u fenkiet għat-tnissil, li jemenda r-Regolament (KE) Nru 256/2002, (KE) Nru 1453/2004, (KE) Nru 255/2005 u (KE) Nru 1200/2005 u li jħassar ir-Regolamenti (KE) Nru 166/2008, (KE) Nru 378/2009 u r-Regolament ta' Implimentazzjoni (UE) Nru 288/2013 (ĠU L 217, 18.8.2015, p. 1).”
                           
                        
            
                  4.
               
               
                  It-test tal-punti 1zzzzl (ir-Regolament tal-Kummissjoni (KE) Nru 166/2008), 1zzzzy (ir-Regolament tal-Kummissjoni (KE) Nru 378/2009) u 87 (ir-Regolament tal-Kummissjoni (UE) Nru 288/2013) huma mħassra.
               
            Artikolu 2
      It-testi tar-Regolament ta' Implimentazzjoni (UE) 2015/1399 bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-19 ta' Marzu 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, it-18 ta' Marzu 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 217, 18.8.2015, p. 1.
      
         (2)  ĠU L 50, 23.2.2008, p. 11.
      
         (3)  ĠU L 116, 9.5.2009, p. 3.
      
         (4)  ĠU L 86, 26.3.2013, p. 15.
      
         (*1)  L-ebda rekwiżiti kostituzzjonali ma huma indikati.